
Suomen Pystykorvajärjestö — Finska Spetsklubben ry:n jäsenjulkaisu 

ton tulee olla toimittajalla edelli- Ilmoitushinnat: Takakansi 400.- 

Myllykosken Kirjapaino nille 30 % alennus. 

U) PYSTYKORVA 


Suomen Pystykorvajärjestö— Finska Spetsklubben r.y:n jäsenjulkaisu 
Suomalaiset pystykorvarodut 
Suomenpystykorva, Karjalankarhukoira, Lapinporokoira, 
Lapinkoira ja Pohjanpystykorva 


Kansikuva: Hyvää kesää kaikille pystykorvalaisille (kuva E. Tuominen; 


30 vuotta Veikko Mielosen, **Usvan Ukon, 
ensimmäisistä eräretkistä Lappiin. 


Käydessäni kevättalvella tapaamassa 
Usvan kennelin ehtoisaa isäntäväkeä selai- 
limme talon ”eräarkistoa” -joka muuten ei 
kestäisi kunnialla löysääkään tarkastusta- 
osui käteeni 30 vuotta vanha pääkaupunki- 
laislehdestä saksittu leike, jossa oli otsak- 
keena ”Jo osui otsoa takamuksiin”. Samal- 
la sivulla olevassa pienessä kuvassa seisoi 
solakka, pussihousuihin, saappaisiin ja ke- 
vyeen puseroon sonnustautunut, tutunnä- 
köinen mies taustanaan karhuntalja ja 
edessään ketjujen päissä kolme terhakkaa 
karhukoiraa. Katkelma em. leikkeestä: 

”Metsästysseurue, johon haastateltavan 
lisäksi kuuluivat Sallassa asuvat ammatti- 
metsästäjäveljekset Erkki Kurtti ja Eelis 
Nova-Kurtti, lähti loijakkaa eli ahkiota pe: 
rässään kiskoen 22.4. Savukosken Martista 
yli 300 kilometriselle retkelle |tä-Lappiin. 
Mukana oli liuta koiria, jotka oli alkutaipa- 
leella kytkettävä loijakan perään.” 


Usvan kennelin pitkän pöydän äärellä al- : 


koi monivaiheinen Veikon Lappiin suuntaa- 
mien retkien seulonta. Kerronnassa vilahte- 
li reippaassa tahdissa tämän kirjoittajalle- 
kin tuttuja nimiä, kuten Ahmatunturi, Kuor- 
musselkä, Tulppio, Kärekeoja, Kuivahaara, 
Räntselmäoiva jne. Olipa joukossa joiden- 
kin mielestä tuhmantuntuinen, mutta toi- 
sista taas Lapin nimistölle sopiva Vitunvi- 
heltämänaapakin. Tässä vaiheessa kenne- 
lin emäntä, Veikon Kulta-Mielonen, siirtyi 
kahvinkeittopuuhiin, 

Veikko palasi kerronnoissaan aina tasan 
30 vuotta sitten tekemäänsä eräretkeen. 
Syy oli se, että tuo oli retkien tarkoitusta 
ajatellen tuloksekkain. 

Ensimmäisen kerran Veikko oli Lapissa 
joulun alla vuonna 1948 mukanaan veljensä 
Aatto. Se matka suuntautui, kuten kaikki 

Veikon talviset eräretket, |tä-kairaan Sallan 
ja Savukosken mittaamattomiin ja silloin 
lähes koskemattomiin selkosiin. Asento- 
paikkana oli Äitimysojan sauna. Mukana oli 
karjalankarhukoiria. Samaan saunaan sat- 
tui kaksi kuulua sallalaista suurmetsästä- 
jäveljestä, Erkki Kurtti ja Eelis Nova-Kurtti 
(jostakin syystä vm. oli muuttanut nimensä 
hieman pidemmäksi). Veljekset olivat nää- 
tämetsällä ja kuuluina ahman- ja karhun- 
kaatajina kiinnostuivat Veikon mustista 
koirista ja pyysivät tätä keväällä koirineen 
karhujahtiin. Seuraavan kerran Veikko ta- 
pasi nämä suurmetsästäjät Kemijärvellä 
keväällä 1949. Sieltä Kurtit kävivät hänet 
koirineen, kivääreineen ja suurine reppui- 
neen Sallaan. Mukana oli kolme karjalan- 
karhukoiraa, Ilon Sisu, Ilon Ärjy ja Kärä. 
Kaksi ensinmainittua Veikko oli hankkinut 
Aaltoselta Vammalasta ja viimemainitun 
Siroralta Kuopiosta. Ilon koirat olivat suvul- 
taan vahvasti kyttäläis-selkiläisiä. 
Savukosken Martinkylästä lähdettiin kai- 
raan, kuten edellä olevasta leikkeestä käy 
ilmi. Kosterjoella Ärjy söi myrkyt ja kuoli. 
Ahmatunturin — koillispuolelle — kyhättiin 
asento laavuineen. Siitä käsin tehtiin ret- 
kiä, mutta tuloksetta. Vihdoin onni alkoi 
potkia oikein tosissaan. 30.4. lähti Veikko 
yksin puolitoistavuotiaan Kärän kanssa 
Kurttien suunnatessa toisaalle. Hän saapui 
jängän keskellä kohoavalle pienelle tievalle 
pitäen siinä tupakkatauon, jonka aikana 
monista pitkistä peräkkäisistä jahtipäivistä 
väsynyt Kärä oli levoton eikä antanut Vei- 
kolle rauhaa, vaan oli lähdettävä. 
Yht'äkkiä Veikko saapui karhun ruoka- 
pöytään! Siinä oli nalle pesästä noustuaan 
toiminut, kuten sen tapoihin kuuluu, tappa- 
nut hirven. Siitä ei ollut jäljellä juuri mitään, 


”Usvan Ukko” ja SF K&RMVA, tuplasti hirvikuningas Usvan Sissi kotoisissa 
maisemissa. 


vain karvatuppoja ja luita. Kontiolla oli ollut 
oma käymälänsä. Eihän ruokasaliin voinut 
ulosteilla vielä vähemmän ruokapöytään. 

* Tietenkin siitä oli lähdetty, niin karhu 
kuin koirakin, molemmat samaan suun- 
taan. Niin ei käy läheskään aina. Veikko 
työntyi perään. Hän huomasi heti, että kar- 
hu upposi jokseenkin syvään sekä sen, että 


kyseessä oli erittäin suurikokoinen yksilö. 
Lapin harvassa kuusikossa oli suksimiehen 
hyvä edetä, josta syystä ajosta ei muodos- 
tunut kovinkaan pitkää. Veikko huomasi, 
että koiran kulku oli vaivalloisempaa kuin 
ajettavan. Jängälle saavuttuaan hän näki 
ajon kohteen useiden satojen metrien 
päässä huppuroimassa pehmeässä lumes- 

Karhunnahkojen peijitystä Pursun kylässä. Taustalla Erkki Kurtti, edessä jahtiin osallistuneet koirat. 


sa. Pystykorvakivääri lensi poskelle, hie- 
man karkea jyvä tähtäykseen ja tulitus al- 
koi. Kello oli 14.30. 

Veikko palaili illalla asennolle, jossa Kur- 
tit istuivat apeina. Hän leukaili tavoilleen 
uskollisena ja sanoa täräytti eväsreppunsa 
ääressä istuen: ”Onko täällä tunturissa 
tuntemattomia eläinldjeja?” vetäen samal- 
la verisen puukkonsa tupesta. Puukon ty- 
veen hän oli asetellut varta vasten tätä ti- 
lannetta varten karhunkarvoja. Tällöin Erkki 
Kurtti hyppäsi pystyyn ja huusi: ”Ai perha- 
na, karhun olet ampunut, kunnia on pelas- 
tettu!” Samassa alkoi joiku. 

Tämän jälkeen metsämiehet suuntasivat 
Ainijärvelle, jossa he onkivat, mutta palasi- 
vat taas asennoile, josta käsin he tekivät 
karhujahteja. Kärän jalat olivat pahasti 
auki, mutta Ilon Sisu liikkui, ja se alkoikin 
Härkätunturin laitamilla. kuusikossa hau- 
kun, jonka kohdetta luultiin aluksi hirveksi, 

mutta se olikin karhuperhe. Emä kaadettiin 
yhteislaukauksella ja penikat otettiin elävi- 
nä monien vaiheiden jälkeen. Nahkat peijit- 
tiin ja kuivattiin korvessa, ja lopulta työ täy- 
dennettiin Pursunkylässä. Tämän retken ai- 
kana Kurtit ihastuivat karjalankarhukoiriin 
ja ainakin Erkillä oli useita tämän rodun yk- 
silöitä omistuksessaan. ; 

Veikko on "vauhtiin päästyään” suoritta- 
nut kymmeniä retkiä Itä-Lappiin sekä syk- 
syllä, talvella että kesällä. Näiden retkien 
tarkoitus on tietenkin ollut metsästys, mut- 
ta samalla hän on testannut koira-ainesta. 
Retkillä on ollut suuri merkitys karjalankar- 
hukoiran suurriistataipumusten säilyttämi- 
selle, eikä Veikko ole Pohjolaa vieläkään 
unohtanut, mutta terveyden rapistuttua 
hän vierailee siellä nykyisin vain syksyllä 
sulan aikana mukanaan muutama terhakka 
pikinokka. 2 

; U. Pekka Kinnunen 


The year 1979 is the 90th aniversary for 
the Finnish Kennel Club. At the aniversary 
show in Helsinki on 3th March 1979 the Fin- 
nish Kennel Club proclaimed the Finnish 


Spitz Finland's national 
following proclamation: 

Today celebrating the 90 th aniversary 
the Finnish Kennel Club wants to honour 
the work of our forefathers' in improving 
the very ancient, genuinely Finnish barking 
bird-dog. 

In recognition of the excellent results 
and as an appreciation to the work of the 


dog with the 


past generations' and breeders' of the 
present day the Finnish Spitz is proclaimed 
Finland's national dog. 

Let us cherish our spitz wirh fervour and 
let especially the Finnish Spitz Club attens 
to worthy improving of our national dog. 


Helsinki, 3th March, 1979. 
Saki Paatsama 


chairman of the 
FKC council 


Olli Korhonen 
chairman of the FKC 
administrative board 

Kymmenen eniten jälkeläisiä tuottanutta 


lapinkoiraurosta 
1. SF MVA NOPPE, 

om. Tuija Huhtinen 166 kpl 
2.SF MVA PESKI NUOVVI, 

om. Marri Vainio 121 kpl 


3. SF MVA PESKI LUUKKI, 
om. Veikko Kytölä ja M-L. Ritala 81kpl 
4. Kukonharjun SEITA, 


om. Olavi Honkanen 56 kpl 
5. SF MVA NÄSTI, 

om. Aimo Joro 52 kpl 
6. KANS&POHJ MVA PESKI NÄSTI, 

om. Tapio Kokkonen 46 kpl 
7. Kaamoksen RETU, 

*om. Olavi Honkanen 39 kpl 

8. POHJ MVA PESKI KUNTO, 

om. Tapio Kokkonen 35 kpl 
9. POHJ MVA PESKI JIELLAK, 

om. Rauno Ruotsinsalo 33 kpl 


— kaksi kaverusta Ruotsinsalon kennelistä. 


10.SF MVA JANNU, 


om. Taisto Laaksonen 30 kpl 
PESKI, 
om. Tuula Laaksonen 30 kpl 


Tiedot perustuvat SKL:n vuosittaiseen 
tietokoneotokseen ja ovat luonnollisesti 
muuttuvia. Tilasto ei koske vuotta 1979. Se 
on tehty vain SF-rekisterissä olevista koiris- 
ta. Koirat 4, 7 ja 10 ovat puhtaita kukonhar- 
julaisia. 

Eniten valiojälkeläisiä on SF MVA NÄS- 
TILLÄ 6 kpl, seuraavana SF MVA NOPPE 3 
kpl, "SF MVA PESKI LUUHKILLA on 2 ja 
POHJ MVA PESKI JIELLAKILLA 1 valiojäl- 
keläinen. 

Luettelon 11 uros on VELHO HULI, jolla 
on 28 jälkeläistä, joista on 4 valioita. 


M.V. 


Ensimmäinen lapinkoirien jalostusluokka 
esitetty 0. 


Peski-kennel esitti SKL:n 90-vuotisnäyttelyssä 
Messukeskuksessa 4.3.79 jalostusluokan lapin- 
koiraurokselle SF MVA PESKI NUOVVI. 
Omassa kehässä luokan arvosteli Esko Latva: 
”Tasainen vahva ryhmä”. SF MVA Peski 
Nuovvin jalostusryhmä sijoittui toiseksi bedling- 
ton terrierien jälkeen kaikkien rotujen loppukil- 
pailussa. Tällöin luokat arvosteli Rainer Vuori- 
nen. Ryhmässä olivat seuraavat koirat: P. Koira, 
P.Kirsu, P.Velhä, P.Peikko ja P.Tumppi. M.V. 


Lappalaiskoira narttujen malja 


(lapinkoira — lapin porokoira) 


Lahjoittanut Marja Talvitie 


Palkinto on tarkoitettu lapinkoira- ja la- 
pin porokoira nartuille, jotka periyttäjinä 
ovat osoittautuneet sen arvoiseksi. 

Palkinto jaetaan Suomen Pystykorvajär- 
jestön vuosikokouksessa seuraavin sään- 
nöin: 

1. että nartulla on vähintään 4 valioluokan 
jälkeläistä vähintäin 2 eri pentueesta tai 

2. että nartuila on vähintään 8 AVO 1 palkin- 
non saanutta jälkeläistä vähintäin 2 eri pen- 
tueesta 

Palkinnon saa omakseen narttu, joka 3 
eri kertana on sen voittanut, siten että 
1. kohdan mukaan 4 valio jälkeläistä + 
kahdella seuraavalla kerralla 1 uusi valio eli 
yhteensä 6 valio jälkeläistä tai 


2. kohdan mukaan 8 AVO 1 palkinnon saa- 
nutta jälkeläistä + kahdella seuraavalla 
kerralla 2 uutta 1 palkinnon saanutta jälke- 
läistä eli yhteensä 10 1 palkinnon saanutta 
jälkeläistä. 

Kilpailuun osallistuvan nartun omistajan 
on ilmoitettava kirjallisesti koiransa tulok- 
set edelliseltä kilpailukaudelta järjestölle 
viimeistään helmikuun 15 päivään mennes- 
sä. 

Palkinnon voittaneen nartun omistaja on 
vastuussa palkinnon säilyttämisestä ja hoi- 
dosta. 

Palkinto on toimitettava jaettavaksi vuo- 
sikokoukseen. 


Lapinkoiranarttu VEKKULI 20387H/78, om. Maire Aaltonen, Espoo, SERT Porvoon näyjtelyssä 
8.4.79. N 


Lapinkoiranarttu Peski Nasti, om. M-L. Ritala, Lapinkoirauros Mettänpeikon Hiski, om. T. 
Keuruu. Matikainen, Keuruu, SERT ja ROP 1 Jyväsky- 
lässä 4.2.79. 


Australian CH ARVID AIKA, om. mrs Yvonne Jackson, Australia. 


20-vuotisjuhlanäyttely Oulussa 


Tuomari Erkki Kainuan onnittelut koirien omistajille. 


Oulun Riistamiehet r.y. järjesti näyttelyn Spn NIINA, om. Timo Yliniemelä, Rovaniemi, 
pohjoismaisille pystykorville sekä suurille SERT, ROP 1 sekä näyttelyn kaunein. 
ja pienille ajaville koirille Oulussa 18.3.79. 

Näyttelyalueena oli Heikin-Auton tilat. 
Pystykorvien kehät olivat ulkona. Pystykor- 
via oli 22 koiraa. Tämä näyttely oli Riista- 
miesten kolmannet näyttelyt. Syksyisin 
koekauden aikana järjestetään lisäksi käyt- 
töpuolen kokeita. 

Näyttelyä suosi kaunis sää, mikä oli saa- 
nut yleisönkin liikkeelle. Ruokailutauon jäl- 
keen saimme seurata koirien tottelevai- 
suusnäytöstä, minkä yleisö, sekä ajokoira, 
että pystykorvaväki ottivat vilpittömin kät- 
tentaputuksin vastaan, varsinkin, kun pieni 
perhoskoira teki käskystä temppunsa 
”nappiin”, valloitti yleisönsä. 

Lopuksi näyttelyn osanottajien puolesta 
toivotankin hyvää jatkoa näyttely- ja koejär- 
jestelyihin. Teillä on jo käytännön rutiini, 
joten on ilo seurata näyttelyänne. 


Arvo Peteri 

Vas. Pohjanpystykorva PEPI, om. Esko Siira, 


Oulu, yllä spu TERO, om. Kosti Rehula, Ruuk- 
ki, sai kolmannen sertin, alla kku UHTUAN 


PAMI, om. Lauri Suomela, Oulu, sai myös kol- 
mannen sertin ja siitä tuli SF MVA. 

Koiran kotiapteekki 


Riittävän monipuolisesta ravinnosta ja. Tässä on muistilista yleisimmistä koirasi 
runsaasta liikunnasta huolimatta koirasi ei sairauksista. Ota talteen. Saatat tarvita 
aina pysy terveenä. tätä. 


oiotomamp 


pennuille — muista suorittaa söännöllinen loishäätö Telminillä 
1/2 tablettia aamuin ja illoin 2 päivän ajan — muista, että koiran loiset saattavat siirtyä 
täysikasvuisille ihmisiinkin, varsinkin lopsiin 
paino alle 2 kg 1/2 tablettia aamuin illoin 5 päivän ajan | — huolehdi siitä, ettei koirasi pääse kosketuksiin 
muiden kairien ja kissojen ulosteiden kanssa 


| 
”TELMIN 


10 tabl. 


— kuono yleiskunto 
— kiilloton turkki 
— laihtuminen 


paino yli 2kg 1] tabletti aamuin illoin 5 päivän ajan 


— huolehdi varsinkin kasvavien, kantavien ja 


— huono yleiskunto CITRO-OSKA ins vai rakeet maint imettävien koirien kivennäis- ja vitomiini- 
E- dk äpi ut 1] mittalusikallista tarpeesta 
vaha i ki ln sienet rodut 4 2 mittalusikallista — anna koirallesi ennakkosuoja tartuntatauteja 
= ja puolinen ravinto 100, 250, 1000 tabi., eskisuuret rodut 6—8 3-4 mittalusikallista vastaan 
S 


vuvaiheen aikana suurei rodut 10—12 5—6 mittalusikallista — huolehdi koirasi monipuolisesta vitamiini- 


saannista 


350 g, 700 g rakeet 


— huono yleiskunto 1 tobl. päivässä Rt" : , 
— matolääkityksen jatkohoito OSKA jenet rodut 2—3 tabl. päivässä jä kaat kmmi he d 

ksipuolinen ravinto eskisuuret rodut — 3—5 tobl. päivässä kei svavien koirien kivennäistarve 
= ä Kämmemnmn aikana 100, 1000 tabl. suuret rodut 4—8 tabl. päivässä 


— huono yleiskunto ; , N 

= yksipuolinen ravinto DESIVITOL 5—10 tippaa päivässä — huolehdi aina koirasi vitamiini- 

=, epäsäännölliset m 15—25 tippaa päivässä tarpeen tyydyttämisestä 

— vitamiinipuutostilat 20, 100, 500 ml 

— myrkytysten hoito — ripulin yhteydessä paasto ja riittävä määrä 
— ripuli 3-S0SPSENA ( (I all - mivat Ee ota yhteys eläinlöäkäriin 
J maha- ja suolistokotarrit > päiväannos annetaan 2 osana (aamulla ja illalla) — aKTaTA lisaa on S N 

— kaasunmuodostus 75 g ja 400 g Jahan aläinkäktiin v 


Jos et 
löydä apua 
näistä ohjeista, 


ota 
eläinlääkäriin 

Valioesittely 


SF MVA PESKI NUOVVI SF—162726/76 
Isä: SF MVA NOPPE SF—283772/74 
Emä: PESKI JIEVJA SF—2754A/75 


Synt: 2.7.—76 
Kasv. & om: Peski-kennel Marri Vainio 
Evitskog 


Sertit: Matti Joenpolvi AVO 1, VOI 1, 
SERT, KP, RP 2 — 22.1.—78 
Esko Salkonen AVO 1, VOI 1, SERT, KP, RP 
1 — 5.2.78 
Leo Kovo AVO 1, VOI 1, SERT, KP, RP, 1 — 
2.4.—78 

”Mitan täyttävä, erittäin hyvätyyppinen, 
tiivis rakenteinen, ilmeikäs kaunispiirteinen 
pää, hyvä runko jossa eturintaa saisi olla 
enemmän, hyvät raajat, kaunis häntä, kar- 
hunmusta peitinkarva pohjavilla ruskeaa, 
erinomainen turkki, luonne ja liikunta miel- 
lyttävät” (E. Salkonen 5.2.—78 J: kylä) 


NUOVVI eli ”TUPPU” on vuoden 1978 ai- 
kana eniten jälkeläisiä jättänyt lapinkoira- 

uros — kaikkiaan 82 kpl., yhteensä 121 kpl, 
jonka määrän vain isänsä SF MVA NOPPE 
ylittää. NOPELLA on pentuja 166 kpl. 

Suvultaan kuuluu P.NUOVVI raattaman 
ryhmään. 


SF MVA PESKI HILLEVI SF—5378JI77 

Isä: SF MVA PESKI LUUHKI 

Emä: PESKI MUNKKI 

Kasvattaja ja omistaja: Marri Vainio, 
Evitskog 


”Kiilloton musta, poski-rinta ja raajamer- 
kein. Sopiva koko, oikean tyypin pohjalle ra- 
kentuva kokonaiskuva hyvä. Tukirakenne 
riittävän vankka, siinä ei oleellisia vikoja, 
turkki lähes alas kattava ja tarpeeksi run- 
sas. Saisi esiintyä vireämmin”. 


J. Perttola Helsinki 12.11.77. AVO 1, VOI 
1, SERT, kp, CACIB, ROP 2. 


Ehdotus pystykorvaväelle: 
Valokuvanäyttely vuosikokoukseen 


Kohdaltani olen huomannut, että oman 
koiran kehuminen on melko mieluista puu- 
haa. Samaten, jos onnistuu saamaan hy- 
vän kuvan koirastaan, niin sitä mielellään 
näyttää kavereillekin. Ehdottaisinkin, että 
Talvipäiville varattaisiin seinäpintaa jäsen- 
ten valokuvaesittelyä varten. Kuvan lisäksi 
voisi olla omistajan kehut kirjoitettuna. 
Näistä kuvista voitaisiin valita parhaat kier-, 
täväksi esittelyksi suurempiin näyttelyihin 
j.n.e. Esimerkiksi pystykorvakehän vierellä 
tästä olisi mainosmielessä hyötyä kasvat- 
tajille, rotujärjestölle ja koko kotimaiselle 
pystykorva-asialle. (lisää jäseniä). Valittai- 
siin joka vuosi uudet kuvat ja edellisen 
vuoden kuvat varastoitaisiin pystykorvajär- 
jestön toimesta. Näin saataisiin talteen 
edustava — kuvakokoelma — senhetkisistä 
huippukoirista tulevia polvia varten. 

Koiriin ja valokuviin liittyy usein muisto- 
ja eräretkistä y.m. tapahtumista. Puetta- 
koon muistot sanoiksi. Muistelukset ja erä- 
tarinat koiristamme ovat arvokasta henkis- 
tä perintöä meidän jälkeemme. 


Miten tärkeää tuo on, kerron esimerkin 
omalta kohdaltani: Isäni kaatui talvisodas- 
sa Säkkijärven edustalla, jossa minä syn- 
nyin v. 1939. Hänestä jäi vain oikeastaan 
nimi. Joskus myöhemmin luin seuraavat 
säkeet: 


Perinnökseni poikani, 

annan tyhjät taskut ja isänmaan. 
Kalasaunani välkkyvän rannan, 
Pyhän uskoni Jumalaan. 


Silloin vasta tajusin millaisen perinnön 
olin saanut. Setämieheltä kuulin, että isä 
oli metsästellyt lintuja pystykorvalla. Pe- 
rintöä siis sekin ja vielä paljon kauempaa, 
ehkä kivikaudelta asti. Olin saanut ensim- 
mäisen pystykorvani, niin kirjoitin muisti- 

* kirjaan: ”Omistan haulikon ja suloisen pys- 
tykorvan, olen niin rikas köyhä”. 


Velvollisuutemme on pitää perinnöstäm- 
me hyvää huolta. 


Näissä asioissa veljenkättä lyöden, 
Erkki Santapukki 


Spn HUPI, om. Ossi Lapinsalo, Kuusankoski, 
tuli muotovalioksi Porvoossa 8.4.79. 


Piipun PERSKA, 3 x SERT sekä AVO 2 ko- 
keista. 

Karjalankarhukoirallamme 
vankka kannatus Tanskassa 

Tanskanmaalla karjalankarhukoira on saanut melkoisen suosion. Viereisellä sivulla ylhäällä on tällä 
hetkellä voimakkaimmin toimivan BJÖRNEHUSET (Karhutalo) kennelin kolme narttua ja uros sekä 
alhaalla narttujen loppukatselmus sikäläisen pystykorvakerhon näyttelyssä Hilleröd'issä 15.10.78. 
Tuomarina Olav Campell Norjasta. Ylhäällä vasemmalla muotovalio BJÖRNEHUSETS JUSSI, 
Amigon ja Suomen poika, oikealla uros PRIHA nuorena, alla Suomesta Tanskaan muuttaneen ja 
siellä kovasti karjalankarhukoiran eteen työtä tekevän Olli Lindströmin koirat, ÄLYN KIVA jahtaa- 
massa BJÖRNEHUSETS LUSTIA. 

Koska oli ensimmäiset 
hirvenmetsästyskokeet 


Hirvenmetsästyskokeiden alkuvaiheista on useissa keskusteluissa ilmennyt 
epätietoisuutta milloin ensimmäiset kokeet pidettiin. 

Useimmiten tulee esille Kytäjällä -46 olleet kokeet. Ensimmäiset kokeet olivat 
kultenkin Kiteellä 3—4.11.-45, jotka ensimmäisiksi kokeiksi onnistuivat varsin 
hyvin. Kytäjällä ei seuraavana vuonna mennyt yhtä hyvin vaikka koiramäärä oli 
edellisvuodesta kuulopuheiden mukaan kaksinkertaistunut. 

Ensimmäiset hirvenmetsästyskokeiden säännöt vahvistettiin v. 1943. 


SKL:n hirvikokeet 


Kiteellä 3—4.11.45. 


Nämä ensimmäiset hirvikokeet järjesti 
Savonlinnan Metsästysseura, joka oli saa- 
nut käytettäväkseen Kaukas Oy:n Nivungin 
maastossa omistamat ihanteelliset ja laa- 
jat metsästysmaat, missä eli runsaasti hir- 
viä. Kokeiden keskuspaikkana käytettiin 
Kaukas Oy:n kaunista metsästysmajaa, 
minkä isäntänä toimi k.o. yhtiön metsän- 
hoitaja Krook esimerkillisellä tavalla ja suu- 
rella asiantuntemukselia. 

Kokeisiin oli ilmoitettu 3 Karjalan karhu- 
koiraa, nim.: toht. R. Sotamaan uros Kyttä, 
ev.luutn. V. Kivikon uros Selki ja saman 
omistama narttu Saida. 

Kokeita seuraamaan oli saapunut, lukuu- 
nottamatta järjestävän seuran johtomiehiä, 
lukuisa joukko innostuneita asianharrasta- 
jia. 

Edellisenä yönä vallinnut ankara lumi- 
myrsky oli tauonnut 3 p:n aamuun mennes- 
sä sikäli, että sää ja keli olivat suorastaan 
ihanteelliset ensimmäisen koiran lähtiessä 
onneaan kokeilemaan. 

Ensimmäisenä koirana yritti tohtori R. 
Sotamaan Kyttä. Koira laskettiin irti 10,15. 
Kyttä haki läheltä miehiä, liikkuen vilkkaas- 
ti näköetäisyydellä, hyviä maita ja vasta- 
tuuleen kulkiessamme. N. 10 min. kuljet- 
tuamme vainusi koira hirvet n. 300 m:n 
päästä ja sai niistä seisontahaukun, joka 
kesti n. 3 min. Hirvet kaikkosivat ilman, että 
pääsin toteamaan koiran käytöstä haukul- 
la. Haukulla seisoneen hirven houkutteli 
mukaansa toinen hirvi, joka säikähtyneenä 
kiersi haukuntapaikan. Kyttä ei seurannut 
tarpeeksi kaikonneen hirven jäljessä ja jäi 
niinollen ilman uusintahaukkua. Jatkoim- 
me hirvien jäljessä etenemistämme, mutta 
emme saaneet uutta haukkua enää, vaikka 
hirviä liikkui koealueellamme useitakin. 
Koira osoittautui välillä pirteäksikin hakies- 
saan, mutta sen into laimeni koeajan loppu- 
puolella. Koira kytkettiin klo 13.00. 

Kytästä saamani vaikutelma: 

Haku: liiaksi likihakuinen, mutta vasta- 
tuulessa sopiva. Vainusi hyvin makuulla ol- 
leet hirvet, joita oli 2. Ei välitä vanhemmista 
hirven jäljistä. Haukku: laimeaa ja hieman 
innotonta. Lumijätjistä päätellen koira 
haukkui n. 2—3 m etäisyydeltä hirveä. Seu- 
raaminen oli heikkoa. 


Ensimmäinen kaksoisvaliomme uros KYTTÄ, om. R. Sotamaa. 


Pitkän harkinnan perusteella ja ennen 
kaikkea sen vuoksi, etten voinut nähdä koi- 
ran käyttäytymistä hirvihaukulla, annoin 
Kytäile heikon III p. av.I. Kyttä sai Savonlin- 
nan Metsästysseuran lahjoittaman kunnia- 
palkinnon. Kyttä tarvitsee lisää kokemusta, 
ja olen vakuuttunut, että sillä on hyvät hirvi- 
koiran veret ja että se ori kehityskelpoinen. 

Samana päivänä kokeiltiin vielä ev.luutn. 
V. Kivikon Saidaa. Sää oli muuttunut kuula- 
kaksi ja pakastunut sekä tuuli hiukan tyyn- 
tynyt. Saida laskettiin irti 14,10 hakatuilla 
metsämailla, jonka laitamailla olevassa 
laajassa taimistossa oli hirvi liikkunut. Sai- 
da haki innokkaasti ja määrätietoisesti so- 
pivan laajalla alueella. Vainusi sivutuules- 
sa vierasta miestä kaikonneen hirven n. 
300—400 m:n päästä klo 15,55. Saida koetti 
pysäyttää hirven pyrkien sen eteen vingah- 
dellen ja haukahtaen silloin täliöin hirveä 
seuratessaan, mutta ei onnistunut pysäyt- 
tämään hirveä. Seurasimme hirven pakojäi- 


kiä ja totesimme jäljistä, kuinka koira koetti 
rientää kaartaen puolelta ja toiselta n. 
30—50 m:n etäisyydeltä hirven eteen, mut- 
ta ei onnistunut tarmokkaista yrityksistään 
huolimatta. Pimeän tulo keskeytti ajon. 
Päätin antaa Saidalle uuden koe-erän. 
4.11. aamulla oli tunnetun Karjalan kar- 
hukoirauroksen Selkin vuoro koettaa onne- 
aan. Ilma oli täysin tyyntynyt ja pakastu- 
nut, joten sää ei luvannut hyvää, ja sen 
vuoksi odotin aina klo 9:ään sään parantu- 
mista. Se ei kuitenkaan sanottavasti paran- 
tunut, tosin hieman lauhtui, ja olipa tuulen 
henkeäkin jo havaittavissa. Selki laskettiin 
hakemaan klo 9,15. Se haki tarmokkaasti ja 
laajalla alueella. Tavattiin 3 hirven jäljet, 
joista koira ei välittänyt. Myöhemmin tote- 
simme, että edellisenä päivänä tarkasta- 
maan lähetetty mies oli karkoittanut hirvet 
toisille maille. Selki haukkui ohimennen 
kahta metsoa. Se vainusi ne puista, kävel- 
len näkösällämme suoraan hutupuulle, ja 

haukkui niitä varovasti. Jatkoimme hirvien 
takaa-ajoa koiran haukun jatkuessa malli- 
kelpoisena ja päättyen hirvien löytöön. Sel- 
ki vainusi hirvet, joita oli nyt 2, sivutuulessa 
n. 400—500 m:n päästä vaikean kuivatun 
suomaaston takaa, kovasta tiheiköstä klo 
12,15 — pajukkoa, joka kohisi, ja kohina 
kuului kauas. Hirvet olivat todennäköisesti 
jo liikkeellä, kun koira ne ylti. Sen mukaan 
haukkukin, joka alussa oli tavattoman kiih- 
keä ja hätäinen, vasta hetken kuluttua ta- 
soittui, ja kului n. 3 min., jolloin hirvet kar- 
kasivat. Seurasi kiihkeä takaa-ajo. Lumijäl- 
jistä päättäen Selki oikaisi kankaan poikki 
hirvien eteen ja pysäytti ne. Klo 12,20 kajah- 
ti haukku jälleen rauhallisena ja voimak- 
kaana n. 500 m:n päästä. Päästyäni hauku!- 
le, joka jatkui vakuuttavana, klo 12,28 tote- 
sin Selkin rauhallisena haukkuvan n. 8 m 
päässä hirvistä. Haukulla seisoi naaras mi- 
nusta n. 25 m:n päässä, mutta urosta, jota 
Selki osotti, en ehtinyt huomata, ennen 
kuin naaras havaitsi minut ja sen kaikotes- 
sa lähti uroskin mukaan, Selki riensi peräs- 
sä, mutta ei onnistunut enää yrityksissään. 
Koira kytkettiin 12,40. 


Selkistä saamani vaikutelma: 

Haku: tarmokasta ja määrätietoista sekä 
sopivan laajaa. Erittäin hyvä nenä, vainuaa 
hirvet kaukaa, ei välitä vanhemmista hirven 
jäljistä. 

Haukku: voimakas ja kuuluva sekä kiih- 
keä. 

Seuraaminen: tarmokasta ja tuloksellista 
sekä määrätietoista. 

Käyttäytyminen haukulla: rauhallinen ja 
merkintä hyvä. 

Annoin Selkille varauksetta | p. av.I. sekä 
SKL:n kunniapalkinnon. 

4.11. klo 13,50 laskettiin Saida uudelleen 
yrittämään. Jouduimme kulkemaan myötä- 
tuulessa, joka oli kiihtynyt ja nostattanut 
lumisateen. Klo 14,00 tapasin kahden hir- 
ven jäljet, niistä päättäen emä vasoineen. 
Saida haki laajalta alueelta tarmokkaasti ja 
innokkaasti. Löysi hirvet klo 14,28 200 m 
meistä tuulen alapuolelta. Seurasi lyhyt 4 
min. kestävä haukku ilman, että ehdin to- 

teamaan Saidan merkintää. Hirvet vainusi- 
vat minut ja kaikkosivat hurjasti laukaten. 
Saida kiiti nuolena perässä, yritti kaksi ker- 
taa, haukusta päättäen, pysähdyttää, mut- 
ta ei onnistunut. 14,35 kuulimme kaukaa 
tuulen alta etäistä haukkua, mutta emme 
voineet varmuudella sanoa, oliko se seison- 
tahaukku. Seurasimme pakenevia hirviä ja 
jäljistä näimme koiran olevan mukana. Klo 
15,00 tuli koira meitä vastaan. Jatkaessam- 
me jälkien seuraamista tapasimme 1% 
km:n päässä isäntäväkemme, joka oli etääl- 
lä kokeita seuraamassa, ja kuulimme heil- 
tä, että Saida tosiaankin oli haukkunut hei- 
dän lähellään n. 20 min. ajan (klo 
14,35—14,55) useammassa kohden, yhdellä 
paikalla n. 10 min. ajan. Haukunta oli sa- 
maa, jonka minä kaukaisena kuulin. Vahin- 
ko vaan, etten ehtinyt paikalle toteamaan 
Saidan merkintää ja etten niin ollen voinut 
Saidalle tehdä oikeutta sille palkintosijaa 
määrättäessä. Vaikutelmaksi jäi, että paras 
koira näissä kokeissa huonon onnen joh- 
dosta jäi ansaittua huonommalle palkinto- 
sijalle. Saidasta saamani vaikutelma: 


Haku: laajaa, määrätietoista ja erittäin 
innokasta. Seurasi jonkin verran vanhoja 
hirven jälkiä myötätuulessa. 

Haukku: kirkas ja kiihkeä. 

Seuraaminen: tulista ja tuloksellista ja 
erittäin harkittua. 

Merkintää en valitettavasti päässyt to- 
teamaan, jonka johdosta olin pakotettu jät- 
tämään Saidan II p:lle av.I:ssa. 

Saida sai Savonlinnan Metsästysseuran 
lahjoittaman kunniapalkinnon. 

Nämä ensimmäiset SKL:n hirvikokeet oli- 
vat joka suhteessa onnistuneet ja antoivat 
runsaasti hyödyllisiä kokemuksia niin ko- 
keiden järjestelyyn kuin koirien arvoste- 
luunkin nähden. Erikoisen miellyttäväksi 
muistoksi jäi mieleen se tavattoman rehti ja 
kodikas yhdessäolohetki, jonka sain viet- 
tää Nivungin kauniissa metsästysmajassa. 
Vieraanvaraisia isäntiä sydämellisesti kii- 
tän suuresta ystävällisyydestä. 


E. J. Raappana. 


- 


Hirvikokeet Kytäjällä 26—27.10.—46 


Allekirjoittaneen koemaasto sijaitsi Ky- 
täjärven eteläpuolisella alueella, ollen har- 
vinaisen kaunista; vaihtelevaa, hirville sopi- 
vaa kuin myöskin ampujalle hyviä passi- 
paikkoja tarjoavaa metsämaata. Molempi- 
na koepäivinä vallitsi sopiva sää maan ol- 
lessa paljaana. Vanhat hirvenjäljet tuntui- 
vat hyvin sammalikossa pakkasen kovetta- 
mina, ja oli niitä sieilä täällä koealueella, 
varsinkin Löytölammen läheisessä ympä- 

* ristössä. Uudet jäljet erottautuivat siis van- 
hoista siinä, että niiden pohja oli pehmeä. 

Ensimmäisenä koirana yritti tohtori E. 
Vuoren Musti. Laskettiin irti 9.40. Musti ha- 
ki kauniisti, jopa viikkaastikin, ei kuiten- 
kaan tarpeeksi kaukaa. Oli kiinnostunut lin- 
tujen jäljistä, mennen niiden peräänkin, vä- 


liin myöskin haukahdellen. Oravan haukku- 
mishalusta Musti tuntui olevan vallan va- 
paa. Tyydyttävää hakua kesti noin tunnin 
verran, jolloin koirassa jo huomasi väsymi- 
sen merkkejä. Tullessamme erään metsä- 
joen oikean puoleista vartta Musti vainusi 
äkkiä vasemmalta riistan hajua, alkoi vikis- 
tä ja roiskautti puron yli häviten vasemmal- 
le. Klo 11.48 kajahti matalahko, yhtenäinen 
hirvihaukku noin 300—400 m:n päässä. 
Juoksin suoraapäätä seisonnalle. N. 200 
metriä juostuani Musti tuli jo vastaani lujaa 
laukaten ja kiirehti isäntäänsä etsimään. 
Jatkoin hiiviskelyä oletetulle äskeiselle 
haukuntapaikalle, jolloin vierestäni koivi- 
kon taidasta lähti kaksi täysikasvuista hir- 
veä varovaiseen. raviin! Riensin ryhmäni 


Narttu Saida, om. V. Kivikko, mainio hirvikoira ja hyvä linnunhaukkuja. 

luokse hakeakseni Mustin uudelleen jäljil- 
le, mutta samassa kuulinkin jälleen Mustin 
siirtyvää, harvaa haukkua ylös vuorelle, se 
jatkui vielä muutamana haukahduksena 
kauempanakin. Jäljistä huomasimme, että 
kolmas hirvistä oli erkaantunut oikealle, 
mennyt puron yli, jolloin Musti tapasi jäljet 
ja saattoi niitä vajaan kilometrin, mutta tuli 
hetimiten takaisin. Koira kytkettiin 12.41. 


Yhteenveto Mustin toiminnasta: Näki kai- 
kesta, ettei koira ollut kylliksi harjoitettu. 
Väsyi haussa, joka alussakin olisi saanut 
olla laajempaa. Kovin isäntärakas, ei tohti- 
nut haukkua edes sitä aikaa, minkä hirvet 
seisoivat, kun jo teki mieli päästä isännän 
seuraan. Isännän nähtyään oli jo valmis 
taas seurailemaan hirvenjälkiä. Mutta riis- 
tan vainuamishetki oli nautinto havaita, 
aistit toimivat todella kiitettävästi. Koko 
touhu oli tuollaista lapsekasta hapuilua. 


Aluksi olin päättänyt jättää Mustin pal- 
kinnotta, mutta illalla palkintotuomareitten 
yhteisessä pitkässä neuvottelussa päädyt- 
tiin siihen, että jo näillä avuilla saatetaan 
koira palkita. Musti saakoon III av.!. sitäkin 
suuremmalla syyllä, kun ”veret” ovat aivan 
ensiluokkaiset koiran keski-iästä huolimat-. 
ta. Siitä voi tulla hyvä koira, kunhan vain 
Mustin kanssa tehdään töitä. 

Klo 13.25 lähti onneaan koittamaan kap- 
teeni Ahmon Nalle. Nalle pyrki ensin seurai- 
lemaan paremmin polun suuntaan, mutta 
vähitellen haku muuttui aivan ihanteellisek- 
si, nopeaksi ja sopivan laajaksi. Oikein olan 
takaa koitti Nalle saada ”Pollea” ylös, mut- 
ta turhaan. Ohjasimmekin kokeen viimei- 
sellä tunnilla etsinnän aamuisille hirven jäl- 
jille, jolloin saatoimme todeta, ettei Nalle 
ainakaan kolme tuntia vanhoista jäljistä 
saanut ylös. Nalle oli vapaa kaikesta pien- 
riistan haukkumishalusta, sitä vaille, että 


Tulevaisuuden toivoja, uros KYLKISALON MÖRRI, voittaja -78, 3 x SERT, AVO 3 koetuloksesta 
huolimatta on kehitys hirvenhaukkujana ollut rohkaisevaa. 

se aivan kokeen loppuminuuteilla haukkui 
kolme haukahdusta, luullaksemme oraval!- 
le. Valitamme, ettei Nalle erinomaisesta 
haustaan huolimatta saanut otusta jalkeil- 
le, jääden siis palkinnotta. 


Toisena koepäivänä minun palkintotuo- 
mariryhmäni sai kokeiltavakseen eversti- 
luutn. A. Kivikon Selkin, joka nyt oli ilmol- 
tettu voittajaluokkaan, siis 6 tunnin kovaan 
rasitukseen. Selki oli jo edellisenä päivänä 
etsinyt saman ajan, saamatta ajoa, oli siis 
kysymyksessä uusintaerä. Koira irroitettiin 
9.15. Saattoi huomata, että Selkillä painoi 

* edellisen päivän etsintä raajoja, mutta kai- 
kesta huolimatta koira haki tarpeeksi laa- 
jalti, ja se oli ihmeen järkevää ja rauhallista 
etsintää. Kun ei hirven hajuja ollut, huvitti 
Selki itseään muutamilla oravahaukuilla, 
joista vakavin sattui ainakin 400 metrin 
etäisyydessä. Kerran Selki haukahteli suol- 
la liikkuneita teeriä. Kokeen viidennellä tun- 
nilla löysimme suosta verekset hirven jäl- 
jet, joita päätimme vakavasti seurata niin 
pitkälle kuin se ihmiselle on mahdollista 
sulan kelin vallitessa. Olimme jäljittäneet 
jo yli puoli kilometriä, kun havaitsimme 
syönnöspaikan. Samalla totesimme Selkin 
olleen kauan poissa. Päättelimme hirven 
makuun nyt olevan lähellä. Samassa pau- 
kahtikin Selkin vakuuttava hirvihaukku 
13.31 suoraan edessämme, noin 300 m:n 
päässä meistä myötätuuleen. Haukku oli 
tyypillistä, kuuluvaa, meitä kaikkia innoitta- 
vaa. Ryhmä jakaantui kahteen osaan ja 
juoksi seisonnalle, mutta huomasimme, et- 
tä hirvi liikkui. Yhtenäinen haukku kesti 
9—10 minuuttia, allekirjoittanut ei päässyt 
näkemään hirveä eikä koiraa. Mutta vasen- 
ta siipeä tullut maisteri Mikkonen näki vi- 
laukselta nuoren hirven nousevan notkosta 
mäkirinteeseen, samalla koira lakkasi 
haukkumasta. Noin 4 min. kuluttua Selki tu- 
li vasemmalta maist. M:sen luo ja paneutui 
maata! Jäljitys oli niin vaikeaa kuivassa 
kangasmaastossa, ettemme yrityksistä 
huolimatta voineet hirveä seurata. Selki ei 
osoittanut pienintäkään halua jatkami- 
seen. 


Tietysti Selkiltä oli halut poissa jo senkin 
takia, että se oli saanut etsiä kaikkiaan 10 
tuntia, ja rasittunut pitkästä matkasta. Li- 
säksi sen isäntä ei ollut mukana. Joka ta- 
pauksessa Selkillä oli hieno hirvenhaukku, 
joita meiko varmasti olisi voinut ampua 
otuksen, jos pelkkä metsästys olisi ollut ky- 
symyksessä. Tämän johdosta annoinkin 
Selkille III p. v.I. Lisään omana käsityksenä- 
ni, että Selki oli kokeitten paras koira, vaik- 
kakin se arvo nyt annettiin toiselle koiralle. 

Tämän yhteydessä tahdon tuoda julki 
suuren =kiitollisuuteni Kytäjän kartanon 
isäntäväelle osaksemme tulleesta suurem- 
moisesta vieraanvaraisuudesta. Samoin 
ryhmätovereitani — kiitän —suuriarvoisesta 
avusta, kuin myöskin ylituomarina toimi- 
nutta tri A. Tanttua kokeitten taitavasta 
johtamisesta ja ennenkaikkea opettavista 
neuvoista. - 

Uuno Ulvio 


SKL:lle on toimitettu vain tämä koeselos- 
tus. 


Lienee vaikea löytää tällä hetkellä sellaista 
karjalankarhukoiraa jonka esi-isien joukosta ei 
löytyisi muotovalio SELKIN nimeä. 

Myytävänä 


Karjalan- 
- karhukoiran- 
pentuja 
synt. 24.3.79 


isä SF K&MVA, M-77 USVAN KIRI 
SF-26756X/73 
emä KAJO SF-211015/75 


Emällä kokeissa AVO 2 vuodelta -76 
jonka jälkeen käytetty vain hirven- 
metsästykseen. 


Lähemmin 

ERKKI HAAVISTO 
34410 MUROLE 
puh. 934-60960 


Hirvenmetsästys- 
kokeiden 

yli- ja 
palkintotuomarien 
neuvottelu- 
tilaisuudet 


Etelä 

VALKEAKOSKI 4.8.1979, klo 10.00, 
Ravintola Viidennumero 

Länsi 

JYVÄSKYLÄ 25.8.1979, klo 10.00, 
Hotelli Laajavuori 

Itä 

KUOPIO 1.9.1979, klo 10.00, 
Jänismajat 


Kaikki tuomarit tervetulleita! 


Suomen Pystykorvajärjestö — 
Finska Spetsklubben r.y. 


järjestää Kennelpiirien nimeämille hirven- ja linnunmetsästys- 
kokeiden ylituomariharjoittelijoille SKL — FKK:n pätevyysvaati- 
muksiin kuuluvan koulutustilaisuuden Tampereella, Jäähovissa, 
lauantaina 18.8.1979 alkaen klo 10.30. 


Ilmoittautumiset Kennelpiirien kautta osoitteella 
Erkki Uutela, Katajatie 4, 46900 INKEROINEN, puh. 951-71173, 


7.8.79 mennessä. 

KOIRAMME LEHDESSÄ 4/1979 
OLLUTTA. 
KESKIAUKEAMAN VÄRIKUVAA 


SUOMENPYSTYKORVA 
KANSALLISKOIRAMME 


on tilattavissa sihteeriltämme, os. Juhani Kotonen, 
Riekontie 10 B 16, 49410 POITSILA 


Kuvan koko on 27 x 42 cm. 


Hinta postikuluineen rahan seuratessa tilausta 
tai maksettuna postisiirtotilille n:o Ko 74326-0 
mk 10:—/kpl, postiennakkona postituskulut lisättynä. 


TILAA HETI komea kuva seinällesi kansalliskoiras- 
tamme, sillä painos on rajoitettu. 


OSTETAAN 


suomenpystykorva uros tai narttu 
näyttelyssä ja kokeissa palkittu. 
Myös pentu hyvistä vanhemmista tulee kysymykseen. 


Tarjoukset MARKKU LOIMELA 
07170 HALKIA 
puh. 915/48240 


Joukkojulkaisu 


J.A.U. Yrjölä: 

”Kokemuksesta tiedän, että koiran 
hyvinvoinnille tärkeintä on monipuolinen 
ravinto ja runsas liikunta.” 


”Kennel-Täysravinto on mielestäni juuri sellaista ruo- 
kaa, jolla koiran ravitsemuksen runko tulisi rakentaa. 
Se sisältää kaikki koiran tarvitsemat ravintoaineet 
oikeassa suhteessa” 


Kennel-Täysravinto on kuivaruoka, 
jota voit tarjota joko 
sellaisenaan tai kostutettuna. 
Vaihtelua aterioihin saat 
sekoittamalla Täys- ' 
ravintoon Kennel- 
täyssäilykkeitä. 

Täysravintoa on 

saatavana 1 kg:n, 

3 kg:n ja 10 kg:n 
pakkauksissa. 


Vaistokin sen 
sanoo-Kennel 


Jalostaja, 
Eläinruokatehdas 


